**ZÁPIS č. 5**

**Z RIADNEHO ZASADNUTIA SPRÁVNEJ RADY TASR**

**25. mája 2016 so začiatkom o 15.00 h**

**Prítomní členovia správnej rady:** Boris Chovanec, Peter Alakša, Richard Kvasňovský

**Ospravedlnený:** Vladimír Masár, Ján Sand

**Hostia:** PhDr. Jaroslav Rezník, generálny riaditeľ TASR

**Miesto konania:** Bratislava, Lamačská cesta 3, TASR

Rokovanie v zmysle čl. 3, 5 ods. 1 a čl. 6 Rokovacieho poriadku Správnej rady zvolal podpredseda rady Boris Chovanec. Konštatoval, že rada je uznášaniaschopná a navrhol program zasadnutia:

**Program:**

1. **Návrh na odúčtovanie finančnej investície**
2. **Hodnotenie plnenia rozpočtu TASR a informácie z účtovníctva k 31.3.2016**
3. **Rôzne**

**UZNESENIE č. 17/2016:**

Členovia rady schválili program zasadnutia:

Za : 3 Proti: 0 Zdržal sa: 0

**Uznesenie bolo prijaté.**

**1.**    **Návrh na odúčtovanie finančnej investície**

 Podpredseda Správnej rady TASR požiadal generálneho riaditeľa, aby odprezentoval predložený materiál.

 PhDr. Jaroslav Rezník predložil Správnej rade Tlačovej agentúry Slovenskej republiky v súlade s § 12 zákona č. 176/2004 Z.z. návrh na odúčtovanie finančnej investície – účet 069-1 a opravnej položky – účet 096-1.

 V zdôvodnení uviedol, že Tlačová agentúra Slovenskej republiky k 30.4.2016 vykazuje na účte 069-1 – Ostatný dlhodobý finančný majetok finančnú investíciu v spoločnosti SLOVART a.s. Bratislava vo výške 33 193,92 Eur. Evidovanú čiastku vo výške – 33 193,92 Eur (1 000 000 SKK) tvoria akcie spoločnosti Slovart a.s. Tlačová agentúra Slovenskej republiky v roku 2009 v súlade so zákonom č. 431/2002 Z.z. o účtovníctve vytvorila na uvedenú finančnú investíciu opravnú položku a to v plnej výške so súvzťažným zápisom na účet 096-1 – Opravná položka k dlhodobému finančnému majetku. Netto hodnota finančnej investície je tak vyčíslená v nulovej výške.

 Rozhodnutím Okresného súdu Bratislava I číslo spisu 32Exew/120/2010 bola dňa 5.11.2013 spoločnosť SLOVART a.s. Bratislava ex offo vymazaná z obchodného registra. Generálny riaditeľ informoval členov rady, že odúčtovanie finančnej investície neovplyvní výsledok hospodárenia za rok 2016.

 Podpredseda Správnej rady TASR Boris Chovanec poďakoval generálnemu riaditeľovi a otvoril rozpravu.

 Členovia rady nemali otázky ani pripomienky k tomuto bodu. Rešpektovali rozhodnutie Okresného súdu Bratislava I.

**UZNESENIE č. 18/2016**

SR TASR schválila predložený materiál - Návrh na odúčtovanie finančnej investície

Za: 3 Proti: 0 Zdržal sa: 0

**Uznesenie bolo prijaté**

**2.**    **Hodnotenie plnenia rozpočtu TASR a informácie z účtovníctva k 31.3.2016**

 Podpredseda rady Boris Chovanec požiadal generálneho riaditeľa, aby odprezentoval predložený materiál.

Generálny riaditeľ predložil členom správnej rady prehľad príjmov a výdavkov TASR k 31.3.2016, prehľad vybraných údajov z aktív a pasív a vývoj nákladov a výnosov za I. štvrťrok 2016 a ich porovnanie s I. štvrťrokom 2015. Z prehľadu príjmov a výdavkov vyplýva, že TASR za I. štvrťrok vykázala príjmy vo výške 1 656 575 Eur, výdavky vo výške 1 285 835 Eur a prebytok vo výške 370 740 Eur.

Z prehľadu vývoja nákladov a výnosov vyplýva, že náklady boli vykázané v sume 1 121 098 Eur, výnosy v sume 1 331 025 Eur a hospodársky výsledok vo výške 209 927 Eur.

 Podpredseda rady poďakoval generálnemu riaditeľovi a keďže členovia rady nemali k tomuto bodu žiadne návrhy ani pripomienky navrhol uznesenie :

**UZNESENIE č. 19/2016**

SR TASR berie na vedomie materiál - Hodnotenie plnenia rozpočtu TASR a informácie z účtovníctva k 31.3.2016

Za: 3 Proti: 0 Zdržal sa: 0

**Uznesenie bolo prijaté**

**3.Rôzne**

Generálny riaditeľ informoval členov rady o migrácii redakčného systému TYPLAN na 32 bitovú verziu.

Členovia správnej rady sa dohodli na termíne ďalšieho zasadnutia 30. 6. 2016 (štvrtok) o 15,00 h.

Bratislava 25. 5. 2016

Zapísal: B.Chovanec v. r.

Podpredseda správnej rady TASR